Ayutthaya
Store norske leksikon,Geografi,Verdens geografi,Asia,Thailands geografi
Ayutthaya er en by i Thailand, 81 kilometer nord for Bangkok. Byen har 50 830 innbyggere (2020). Den er lokalisert på en øy, omgitt av tre elver, herunder Chao Phraya. Byen ble etablert i 1351 og var Thailands andre hovedstad etter Sukhothai fram til byen ble ødelagt og brent av burmesere i 1767.
På grunn av sin lokalisering og lette ankomst sjøveien via elven Chao Phray var Ayutthaya i fire hundre år et senter for handel med India, Kina, Japan og andre land i Asia, samt vestlige land. I år 1700 hadde byen cirka en million innbyggere, og var da kjent som en av verdens vakreste byer på grunn av det store antall templer. Etter det burmesiske angrepet i 1767 stod imidlertid bare ruiner igjen. I 1991 ble Ayutthayas historiske park oppført på UNESCOs verdensarvliste.Byen er et viktig turistsenter. Mange turister, som besøker Bangkok, reiser til Ayutthaya på dagsturer for å se tempelruinene og den historiske parken. Les mer i Store norske leksikon Thailands historie Thailands geografi Thailand Eksterne lenker UNESCO World Heritage Site: Historic City of Ayutthaya